Hevur tú sans fyri miðlan og PR, dugir tú væl við sosialum miðlum, og ert tú áhugað/-ur í at arbeiða á einum livandi og fjølbroyttum bókasavni? So er hetta kanska starvið til tín Søkt verður eftir einum starvsfólki til Býarbókasavnið at arbeiða 27 tímar um vikuna frá 1. november 2019 at rokna. Sum starvsfólk tekur tú lut í skiftandi uppgávum á stovninum. Høvuðsuppgávurnar fevna tó í stóran mun um klárgering av bókasavnstilfari, einamest plasting av bókum. Harumframt skalt tú arbeiða í avgreiðsluni, har tú skalt taka ímóti viðskiftafólki og veita teimum ymiskar tænastur. Arbeitt verður í vaktum, morgun-, dag- og kvøldvaktum, umframt eisini ávísar leygar- og sunnudagar. Vit leita eftir einum fólki, sum umframt nevndu uppgávur eisini kann taka hond í PR og miðlan av tilboðum bókasavnsins. Ein, sum í tøttum samstarvi við onnur á stovninum, verður við til at gera bókasavnið meiri sjónligt. FØRLEIKAR Til starvið krevst viðkomandi útbúgving ella viðkomandi royndir. Tú skal vera fyrikomandi, duga at arbeiða í toymi og vera tænastusinnað/-ur, soleiðis at viðskiftafólk altíð kenna seg í góðum hondum. Tú skalt duga at orða teg væl munnliga og skrivliga á føroyskum, donskum og enskum og skalt duga væl við talgildum loysnum og KT-skipanum. SETANARTREYTIR Starvið verður sett sambært sáttmála millum Kommunala Arbeiðsgevarafelagið og Starvsmannafelagið. UMSÓKNIN Umsóknin skal, saman við prógvum og møguligum viðmælum, sendast til torshavn @ torshavn. fo í seinasta lagi mánadagin 7. oktober 2019 kl. 12. Merk umsóknina „Starvsfólk til Býarbókasavnið“. Fyrispurningar um starvið kunnu setast Vónbjørt Vang, býarbókavørði, á vonbjortv @ bbs. fo og Fridu Kunoy, avgreiðslusamskipara, á frida @ bbs. fo, ella við at ringja 302030. Býarbókasavnið er eitt bókasavn í hjartanum á Havnini og er størsta fólkabókasavn í landinum. Um árið koma áleið 100.000 vitjandi inn um dyrnar á Býarbókasavninum. Starvsfólkini eru í løtuni 13 í tali.